1. **CAFETERIA SZABÁLYZAT**
2. **2023.**

Szervezet neve: Székesfehérvári Tudományos és Innovációs Park Nonprofit Kft.

Címe: 1034 Budapest, Bécsi út 96/B.

Adószáma: 32104237-2-41

Képviseletre jogosult személy(ek) neve: Lehrner Lóránt ügyvezető ig

Jelen szabályzat felülvizsgálata és karbantartása az ügyvezető hatáskörébe tartozik és a jogszabályi változások illetve tulajdonosi döntések függvényében történik.

A szabályzat előírásainak betartása a szervezet minden munkavállalójára és foglalkoztatottjára számára kötelező.

A szabályzatban foglaltak 2023. 01.01 napjával lépnek hatályba.

Kelt: Budapest, 2023.01.01.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cégszerű aláírás

# A szabályzat célja

A szabályzat célja, hogy rögzítse a jelen Szabályzatban meghatározott, a Társaság által munkavállalóinak nyújtott béren kívül juttatásokat nyújtásának rendjét, így járulva hozzá a munkavállaló munkájának további elismeréséhez és részükre további nettó jövedelem juttatásához.

A munkabéren túl, a munkavállalónak adott egyéb juttatások nem adható a munkavégzés során elért teljesítmény jutalmazására, nem függhet a munkateljesítménytől, továbbá ezen juttatásokkal nem helyettesíthető a bérjellegű juttatás.

# A szabályzat megállapításának, módosításának jogosultja

A választható béren kívüli juttatás keretösszegének meghatározása minden munkavállaló esetében a személyi jövedelemadóról szóló 1995. évi CXVII. törvény (a továbbiakban: Szja tv.) rendelkezéseivel összhangban, a Munkáltató bérpolitikáját követő, egységes rendszerszemléletű elv alapján történik.

A Munkáltató fenntartja a jogot, hogy rendszeresen felülvizsgálja a Cafeteria – rendszerrel összefüggésben a keretösszeg mértékét, a választható juttatási formák körét, valamint a mögöttes jogszabályok esetleges év közbeni változása esetén a fenti elemek módosítását.

A tárgyidőszakra szóló keret választott felhasználását a Munkavállalónak az igényelt szolgáltatások érdekében az e célra rendszeresített nyomtatványon kell nyilatkozni.

# A Társaság által nyújtott juttatások és a munkavállalókat megillető éves keretösszegek meghatározása

A munkavállalók által igénybe vehető keretösszegek éves szinten kerülnek meghatározásra. A munkavállalók által igénybe vehető éves keretösszeget a Társaság Alapítója hagyja jóvá, a tárgyévet megelőző évről szóló beszámoló elfogadásáig.

A keretösszegek csak a tárgyévre szólnak, következő évre nem vihetők át.

A **2023. évre** az Alapító által jóváhagyott **éves keretösszeg** a teljes munkaidőben foglalkoztatott munkavállalók vonatkozásában **nettó 240.000 Ft, 12 havi egyenlő összegű** Széchenyi Pihenő Kártya utalással. A heti 40 órát el nem érő munkavégzési kötelezettséggel foglalkoztatott munkavállalók éves keretösszege a munkavégzési idő arányában kerül meghatározásra.

# Jogosultak köre

A Társaság minden határozatlan idejű, legalább heti 20 órás munkaviszonyban foglalkoztatott munkavállaló (a továbbiakban: Munkavállaló) részére egyenlő feltételekkel jelen Szabályzatban meghatározott béren kívüli juttatásokat, béren kívüli juttatásnak nem minősülő egyes meghatározott juttatásokat, illetve adómentes juttatásokat nyújt, a jogszabályok által korlátozott módon és mértékben.

A munkavállaló arra a hónapra jogosult juttatásra, amely hónap minden napján munkaviszonyban állt és a munkaviszonyból eredő kötelezettségeinek eleget tett.

Próbaidő alatt a munkavállaló nem részesül jelen Szabályzatban meghatározott juttatásokban. Amennyiben a próbaidő elteltével a munkaviszonya véglegesítésre kerül, a munkaszerződés véglegesítését követő első naptól – a munkaviszony létrejöttének időpontjára visszamenőleges hatállyal válik jogosulttá a juttatások igénybevételére.

A munkavállaló az alábbi esetekben nem jogosult a jelen Szabályzat szerinti juttatások igénybevételére:

1. Szülési szabadság, gyermekgondozási díj, gyermekgondozási segély időtartamára
2. 30 napot meghaladó időtartamú, bármilyen jogcímen igénybe vett fizetés nélküli szabadság időtartamára a 31. naptól
3. 30 napon túli keresőképtelenség (tartós betegállomány) időtartamára a 31. naptól, kivéve az üzemi balesetet szenvedett dolgozó, akit a betegállomány teljes idejére megilletnek a jelen Szabályzat szerinti juttatások.
4. ha a munkavállaló a munkavégzési kötelezettség alól jogszabály vagy a munkáltató intézkedése alapján mentesül
5. tartós külszolgálat időtartamára

A munkaviszony megszűnése, megszüntetése esetén a munkavállalónak megszűnik a jelen Szabályzat szerinti juttatásokra vonatkozó jogosultsága. A jogosultság a munkáltatói intézkedés kelte, a megszűnési ok bekövetkezte vagy a munkáltatói felmondás napjával érintett hónaptól kezdődően szűnik meg.

# A juttatások elérhetősége

A munkavállaló az általa választott juttatások igénybevételéhez, amennyiben a választott juttatás feltételekhez kötött, a feltételek fennállásáról szóló nyilatkozata szükséges.

A munkáltató az adókötelezettség megállapításához a béren kívüli juttatásra vonatkozó rendelkezésekben foglalt feltételek általa nem ismert fennállását a magánszemélynek az adott juttatásra vonatkozó nyilatkozata alapján veszi figyelembe.

Amennyiben a munkavállaló több munkáltatónál jogosult a jelen Szabályzatban meghatározott juttatásokra, és választása alapján más munkáltatónál veszi igénybe a Széchenyi Pihenőkártya utalás béren kívüli juttatását, úgy a munkavállalónak megszűnik a jelen Szabályzat szerinti juttatásokra vonatkozó jogosultsága.

# A munkavállaló nyilatkozata

A munkavállaló a juttatási igény elbírálása érdekében a jelen Szabályzatban mellékletében rögzített nyilatkozatban minden tárgyév január 31. napjáig nyilatkozni köteles.

A munkavállaló a nyilatkozatát a munkáltatói jogkör gyakorlójának személyesen köteles átadni.

Amennyiben jelen Szabályzat év közben módosításra kerül, illetve új Szabályzat kerül elfogadásra – eltérő rendelkezés hiányában - a már módosított, illetve új Szabályzat közzétételét követő 30 napon belül köteles a munkavállaló nyilatkozatát a munkáltató jogkör gyakorlójának személyesen átadni.

Amennyiben a munkavállaló év közben létesít munkaviszonyt a Társaságnál, illetve év közben szerez jogosultságot a juttatások igénybevételére, nyilatkozatát az első munkában töltött napot követő 30 naptári napon belül köteles megtenni az általa választott juttatások, valamint azok keretösszegeinek felhasználásáról.

A munkavállaló nyilatkozata a keretösszeg felhasználásáról tárgyévre, illetve ha a munkavállaló jogosultsága év közben megszűnik, a jogosultság fennállásáig szól, a munkavállaló által megtett nyilatkozat módosítására év közben nincs lehetőség.

Amennyiben a munkavállaló a nyilatkozatát hiányosan nyújtja be, úgy a hiányzó adatok pótlásáig a juttatások nem kerülnek kifizetésre.

# A juttatások elszámolása a munkaviszony megszűnése esetében

Abban az esetben, ha a munkavállaló munkaviszonya év közben megszűnik, köteles a részére nyújtott cafetéria összeggel az utolsó munkában töltött napig a Társaság cafetéria nyilvántartást végzésével foglalkozó személynél elszámolni és köteles a részére már kifizetésre került többletjuttatást visszafizetni.

Amennyiben a munkavállaló a tárgyévben a juttatási keret jogviszonya időtartamával időarányosan megállapított, felhasználható mértékénél többet vett igénybe, úgy a különbözet utolsó illetményéből levonásra kerül. Amennyiben nincs lehetőség a cafetéria juttatás többlet igénybevétel bérből történő levonására, fizetési értesítés után a tartozás összegét átutalással kell befizetni a munkáltató bankszámlájára.

Nyugdíjba vonulás, létszámleépítés, haláleset miatt bekövetkező jogviszony megszűnése esetén megállapított cafetéria juttatás többlet igénybevétel (túlfizetés) nem kerül visszavonásra.

A munkáltató a többletjuttatás visszakövetelését mellőzheti, ebben az esetben a keretet meghaladó juttatás közterhét a munkáltató bevallja és megfizeti.

# A juttatások összege év közbeni munkaviszony létesítés esetében

Ha a munkavállaló munkaviszonya év közben jön létre, úgy a béren kívüli juttatás minősülő összegét arányosítani kell.

# Széchenyi Pihenő Kártya felhasználása

A 76/2018 (VI.20.) Korm. Rendelet 5§-a szerint:

(1) A szolgáltató - a Széchenyi Pihenő Kártyával kezdeményezett fizetés elfogadás esetén - kizárólag a szolgáltató tevékenységi körébe tartozó, a Széchenyi Pihenő Kártya juttatás felhasználásnak jogszerűen megfelelő és az alábbi felsorolásban szereplő belföldi szolgáltatást - ide nem értve a szolgáltatás közvetítését - nyújthat a munkavállaló és társkártyával rendelkező közeli hozzátartozója részére:

1. szálláshely-szolgáltatás (TEÁOR’08 55.10., 55.20., 55.30.),
2. belföldi utazásközvetítés és belföldi utazásszervezés (TEÁOR’08 79.11-ből belföldi szálláshely foglalása és belföldi utazás foglalása, 79.12-ből belföldi előre összeállított utazási csomagok értékesítése),
3. a szálláshelyen igénybe vehető és a szálláshely-szolgáltatással együttesen fizethető bármely szolgáltatás,
4. fizikai közérzetet javító szolgáltatás (TEÁOR’08 96.04),
5. éttermi, mozgó vendéglátás (TEÁOR’08 56.10.),
6. egyéb vendéglátás (TEÁOR’08 56.29.),
7. egyéb humán-egészségügyi ellátás (TEÁOR’08 86.90-ből a fizioterápiás szolgáltatás, a dentálhigiéniai kezelés, a diagnosztikai szolgáltatás, a terhesgondozás és az egyéb, máshová nem sorolt humán-egészségügyi ellátás),
8. előadó-művészet (TEÁOR’08 90.01.),
9. múzeumi tevékenység (TEÁOR’08 91.02.),
10. növény-, állatkert és természetvédelmi terület működtetése (TEÁOR’08 91.04.),
11. vidámparki, szórakoztatóparki tevékenység (TEÁOR’08 93.21.),
12. testedzési szolgáltatás (TEÁOR’08 93.13.),
13. egyéb sporttevékenység (TEÁOR’08 93.19-ből a verseny- és lovaglóistállók tevékenysége, a sporthorgászat és a sportesemények, a szabadidős sportrendezvények nevezési, regisztrációs díja),
14. belvízi személyszállítás (TEÁOR’08 50.30.),
15. egyéb foglalás (TEÁOR’08 79.90-ből az idegenvezetés),
16. sportlétesítmény működtetése (TEÁOR’08 93.11-ből a sportpályák bérlése, uszodabelépő és -bérlet értékesítése),
17. sportegyesületi tevékenység (TEÁOR’08 93.12.),
18. sport, szabadidős képzés (TEÁOR’08 85.51.),
19. szabadidős, sporteszköz kölcsönzése (TEÁOR’08 77.21.),
20. helyközi vasúti személyszállítás (TEÁOR’08 49.10-ből kizárólag a keskenynyomközű vasúton történő személyszállítás),
21. máshová nem sorolt egyéb szórakoztatás, szabadidős tevékenység (TEÁOR’08 93.29-ből a szabadidőpark- és strandszolgáltatás, sípálya és sporthajókikötő szolgáltatásai, valamint a szabadidős létesítmény működtetője által nyújtott, a pihenést, szabadidőt szolgáló eszközök kölcsönzése).

(2) A szolgáltató a munkavállaló és társkártyával rendelkező közeli hozzátartozója rendelkezésére álló, Széchenyi Pihenő Kártya juttatásként utalt pénzeszközt készpénzre vagy készpénz-helyettesítő fizetési eszközre nem válthatja át.

# A munkavállalók tájékoztatása jelen Szabályzat tartalmáról

A Társaság köteles gondoskodni arról, hogy a munkavállalók a Szabályzat tartalmát megismerhessék. Tájékoztatási kötelezettségének tárgyév január 31. napjáig köteles eleget tenni, oly módon, hogy jelen Szabályzat egy példányát a munkavállalók által közösen használt helyiségben - minden munkavállaló számára biztosítva a szabad hozzáférést - közzéteszi.

Mindezeken túlmenően, a munkavállaló kifejezett kérésére a Társaság köteles jelen Szabályzatba a betekintést a munkavállaló számára biztosítani.

# sz. melléklet

**Székesfehérvári Tudományos és Innovációs Park Nonprofit Kft.**

Székhely: 1034 Budapest, Bécsi út 96/B

**NYILATKOZAT ÉS MEGBÍZÁS
béren kívüli juttatás igénybevételéről, utaláshoz**

***(csak pontosan, hiánytalanul kitöltött nyomtatványt fogadható el!)***

Alulírott

|  |  |
| --- | --- |
| Munkavállaló neve: |  |
| Születési neve: |  |
| Születési hely, idő: |  |
| Adóazonosító jele: |  |
| SZÉP Kártya bankszámla száma: |  |

tudomásul veszem, hogy a SZÉP Kártya számlaszám és az egyéb adatok pontatlan kitöltéséből származó hátralékokért a munkáltató nem vállal felelősséget.

A Székesfehérvári Tudományos és Innovációs Park Nonprofit Kft. munkavállalójaként a 2023. adóévben Széchényi Pihenő Kártyára (SZÉP Kártya) utalt béren kívüli juttatást kívánok igénybe venni.

A munkavállalók 2023. évben SZÉP-kártyára utalható éves keretösszege napi 8 órás, teljes munkaidőben, nettó 240 000 Ft, mely éves rendszeres juttatásként havi egyenlő részletekben kerül felosztásra és kifizetésre.

|  |  |  |
| --- | --- | --- |
| Munkaidő | Jogosult vagyok  | Kérjük, jelölje x-el a munkaidőt |
| napi 8 órás teljes munkaidő (nettó 240 000 Ft/év) | 20.000ft/ hónap | x |
| napi 6 órás részmunkaidő (nettó 180 000 Ft/év) | 15.000ft/hónap |  |
| napi 4 órás részmunkaidő (nettó 120 000 Ft/év) | 10.000ft/hónap |  |

E nyilatkozat megtétele előtt Széchenyi Pihenőkártyával

[ ]  rendelkezem [ ]  nem rendelkezem.

Alulírott nyilatkozom, hogy a 2023. adóévben a Székesfehérvári Tudományos és Innovációs Park Nonprofit Kft.-n kívül más munkáltatótól béren kívüli juttatásban

[ ]  részesülök [ ]  nem részesülök.

Amennyiben 2023. adóévben részesül más munkáltatónál is béren kívüli juttatásban, az alábbi nyilatkozat kitöltése kötelező!

|  |  |
| --- | --- |
| Az utalást végző munkáltató megnevezése, címe: |   |
| Másik munkáltató által 2023. évben utalt összeg:  |  | nettó Ft, |

**Alulírott munkavállaló kötelezettséget vállalok arra, hogy a fenti nyilatkozatomban foglaltakban bekövetkező bármilyen változásról haladéktalanul, de legkésőbb 3 napon belül tájékoztatom a Munkáltatót.**

Kelt: Budapest, 2023.………………

 …………………………………………….

Munkavállaló aláírása